Julian Nyča

Julian Nyča ( Julian Nitzsche, * 17. nowembra 1988) je serbski slawist, rěčny aktiwist a čłon Rady za serbske naležnosće w Sakskej.

 Žiwjenje 
Julian Nyča narodźi so w lěće 1988 w Budyšinje. Wot lěta 2008 studowaše wón w Berlinje slawistiku z wosebitym fokusom na južnosłowjanske rěče a kultury. Wot 2010 je čłon předsydstwa sociokulturneho centra Kamjentny dom (němsce Steinhaus e.V.) w Budyšinje. K tomu je komunalnje aktiwny pola Zwjazka 90/Zelenych a bě wot lěta 2015 zastupowacy resp. wot 2016 do 2023 rjadny čłon załožboweje rady Załožby za serbski lud. Wón wěnuje so w prěnim rjedźe rěčnej politice w zwisku z mjeńšinowymi rěčemi w Europje, digitalnemu zapřijeću małych rěčow, ale tež wobkedźbowanju prawicarskoekstremistiskich tendencow.Nitzsche, Julian – Waxmann Verlag GmbH  Skutkuje jako awtor a administrator w hornjoserbskej a němskej Wikipediji, zdobom dźěła na wšelakich projektach na polu serbskich medijow.

Wot lěta 2023 je w ramiku rewitalizaciskeho projekta ZARI – syć za serbsku rěč a regionalnu identitu w nošerstwje Domowiny zamołwity za rěčne kubłanje.ZARI – Wo nas na zari-domowina.de; wotwołane 8. nowembra 2025.

 Bibliografija 
 „Das virtuelle sorbische Siedlungsgebiet wird urbar gemacht: Einige Aspekte der Digitalisierung im sorbischen Kontext“. W: Tschernokoshewa, Elka a dr. (wud.): Einheit in Verschiedenheit: Kulturelle Diversität und gesellschaftliche Teilhabe von Minderheiten auf dem Prüfstand. Münster: Waxmann, 2015. ISBN 978-3-8309-8254-8.
 Serbja a Němcy / Sorben und Deutsche. W: Čej' da sy? Einblicke in die sorbische katholische Welt. Wudał Tadej Šiman, LND, Budyšin 2023, str. 154–157.
 Čornica abo Nawrót chaosa. W: Serbstwo, quo vadis? Eseje. Wudała Marka Maćijowa, LND, Budyšin 2024, str. 181–190.

 Nóžki 

 Wotkazaj 
 Bautzner Jugend setzt Zeichen gegen Hass und Hetze – Neues Deutschland, 12. decembra 2016.
 Julian Nyča na stronach Rozhlada

Kategorija:Muž
Kategorija:Rodź. 1988
Kategorija:Serb
Kategorija:Slawist
Kategorija:Awtor
Kategorija:Wosoba (Budyšin)